Na osnovu člana 68 stav 2 Ustava Republike Sjeverne Makedonije i članova 16, 17 i 18 stav (1) i (2) i člana 20 stav (4) Zakona o sprečavanju i zaštiti od diskriminacije („Službeni list Republike Sjeverne Makedonije“ broj 258/20), Skupština Republike Sjeverne Makedonije je na sjednici održanoj 02 novembra 2023 godine donijela

**ODLUKU**

**JAVNI OGLAS ZA IZBOR ČLANOVA KOMISIJE ZA SPRJEČAVANJE I ZAŠTITU OD DISKRIMINACIJE**

 I. Skupština Republike Sjeverne Makedonije objavljuje javni oglas za izbor četiri člana Komisije za sprječavanje i zaštitu od diskriminacije, tri člana sa mandatom od pet godina i jednog člana sa mandatom od godinu i dva mjeseca i osam dana.

 II. Za člana Komisije za sprječavanje i zaštitu od diskriminacije može biti izabrano lice koje ispunjava sljedeće uslove:

 1) da je državljanin Republike Sjeverne Makedonije;

 2) da ima 240 bodova po EKTS ili VII/1 stepenu stručne spreme i da ima najmanje sedam godina radnog iskustva u oblasti ljudskih prava, od čega pet godina u oblasti ravnopravnosti i nediskriminacije;

 3) da u vrijeme izbora nije pravosnažnom sudskom presudom osuđen na kaznu zatvora u trajanju dužem od šest mjeseci ili zabranu obavljanja profesije, djelatnosti ili dužnosti i

 4) da ne obavlja funkciju u političkoj stranci.

 III. Prijava za učešće u ovom oglasu, lična biografija i potrebna dokumenta za dokazivanje ispunjenosti uslova iz tačke II. iz ove odluke, u originalu ili ovjerenoj kopiji, dostavljaju se Skupštini Republike Sjeverne Makedonije. Za ispunjenje uslova iz tačke II. tačka 4) ove odluke kandidat treba da dostavi i ovjerenu ličnu izjavu da nije nosilac funkcije političke stranke.

 IV. Oglas traje 30 dana od dana objavljivanja u „Službenom listu Republike Sjeverne Makedonije“.

V. Stupanjem na snagu ove odluke donesena je Odluka o objavljivanju javnog oglasa za izbor članova Komisije za sprječavanje i zaštitu od diskriminacije („Službeni list Republike Sjeverne Makedonije“ broj 34/23) prestaje da važi.

VI. Ova odluka stupa na snagu danom objavljivanja u „Službenom listu Republike

Sjeverne Makedonije“, a biće objavljena i u listovima „Sloboden Pečat“, „Nova Makedonija“ i „Koha“, na sajtu Skupštine Republike Sjeverne Makedonije i na veb stranici Komisije za sprječavanje i zaštitu od diskriminacije, na svim jezicima zajednica u Republici Sjevernoj Makedoniji.

**SKUPŠTINA REPUBLIKE SJEVERNE MAKEDONIJE**